Motorvejen er umiddelbart ikke der, man ville gå hen i forsøget på at købe guld. Ikke desto mindre har Nordjyllands Politi modtaget flere anmeldelser omkring personer, der forsøger at sælge guld langs motorvejen. Metoden er, at de holder i nødsporet med katastrofeblinket tændt og vinker bilister ind til at hjælpe dem. Herefter forsøger personerne at sælge falsk guld til de hjælpende trafikanter. Anmeldelserne lyder på, at personerne kører i en sølvfarvet bil. De flytter sig hurtigt fra sted til sted, men Nordjyllands Politi lover, at de gør, hvad de kan for at finde dem.

Opsummering:
Nordjyllands Politi har modtaget flere anmeldelser om falske guldsælgere langs motorvejen.